ลงทุนไอทีรับมืออาชญากรรม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ไทยพาณิชย์ลงทุนระบบรักษาความปลอดภัยด้านไอที จัดทีมงานดูแลเฉพาะ 30 คน รับมืออาชญากรรม ก่อการร้ายที่เพิ่มขึ้น 
นายอมฤต เหล่ารักพงษ์ ผู้ช่วยผู้จัดการใหญ่ ประมวลผลเทคโนโลยีสารสนเทศ ธนาคารไทยพาณิชย์ เปิดเผยว่า ขณะนี้ธนาคารได้เพิ่มพนักงานดูแลความปลอดภัยด้านอิเล็กทรอนิกส์ร่วม 30 คน โดยแยกส่วนออกมาโดยเฉพาะ เพื่อดูแลด้านการรักษาความปลอดภัยให้มากขึ้น เพราะปัจจุบันปัญหาอาชญา กรรมและการก่อการร้ายเพิ่มจำนวนสูงขึ้นทั้งในและต่างประเทศ
นายอมฤต กล่าวว่า ในปีนี้จะเห็นการลงทุนด้านไอทีที่เกี่ยวข้องกับช่องทางอิเล็กทรอนิกส์ การรักษาความปลอดภัยเพื่อรองรับสถานการณ์โลกที่มีความปั่นป่วนมากขึ้นจากการชุมนุม และการทำธุรกรรมผ่านโทรศัพท์มือถือ โดยมีงบประมาณเฉลี่ยปีละ 2,000 ล้านบาท
นายอมฤต กล่าวถึงกรณีเหตุปาระเบิดที่เกิดขึ้นบ่อยครั้งว่าธนาคารได้ติดตั้งกล้องวงจรปิดบริเวณตู้เอทีเอ็มทุกแห่ง ซึ่งหากมีการก่อเหตุฉุกเฉินเกิดขึ้นก็จะมีทีมพิเศษติดตามสถานการณ์ผ่านกล้องวงจรปิด ตลอดเวลา 24 ชั่วโมง และพร้อมที่จะลงพื้นที่ เพื่อแก้ไขสถานการณ์และได้เตรียมปริมาณเงินสดสำรองไว้ในตู้เอทีเอ็มทุกจุด 
สำหรับกรณีแก๊งมิจฉาชีพที่หลอกลวงประชาชนในการโจรกรรมข้อมูลบนบัตรเอทีเอ็ม ก็ได้มีการวางระบบแบบเรียลไทม์ และมีเจ้าหน้าที่คอยตรวจสอบกรณีลูกค้าใช้บัตรเครดิตรูดเงินในจำนวนเงินที่สูง เพื่อลดปัญหาโจรกรรมข้อมูล
“ตั้งแต่กลุ่มผู้ชุมนุมเสื้อแดงปิดแยกราชประสงค์ ลูกค้าหันมาใช้ช่องทางการทำธุรกรรมผ่านโทรศัพท์ มือถือเพิ่มขึ้น 20% ขณะที่การใช้ช่องทางธนาคารออนไลน์ ทั้งเครื่องเอทีเอ็ม อินเทอร์เน็ตแบงกิง และโทรศัพท์มือถือมีสัดส่วนเพิ่มขึ้นจาก 3040% เป็น 5560% ขณะที่ธุรกรรมผ่านสาขาเหลือ 4045%” นายอมฤต กล่าว